**Sajtóközlemény**

Bábolna város csapadékvíz elvezetésének fejlesztése II. szakasz

2024. 09. 25.

|  |
| --- |
| A Terület- és Településfejlesztési Operatív Program Plusz keretében 190 millió forint európai uniós, vissza nem térítendő támogatást nyert Bábolna Város Önkormányzata. A támogatás segítségével a városközpontban a csapadékvíz elvezetés fejlesztésére kerül sor a Kinizsi Pál és a Radnóti Miklós utcákban. |

Bábolna Város Önkormányzata a városközpontban elhelyezkedő utcák csapadékvíz-elvezető árkainak felújítására pályázott és nyert támogatást a TOP\_Plusz-1.2.1-21 kódszámú, Élhető települések című felhíváson. A megítélt támogatásból az Önkormányzat meg kívánja szüntetni a nagyobb esők idején jelentkező problémákat és olyan csapadékvíz-elvezető rendszert kialakítani, amely vízkárok kialakulása nélkül képes elvezetni a befogadóba az egyszerre lehulló nagy mennyiségű csapadékot is.

A projekt megvalósításának indokát az jelenti, hogy város csapadékvíz károk által legjobban sújtott utcáiban a burkolatlan vízelvezető árkok már nem képesek a területre hirtelen lezúduló nagyobb vizek elvezetésére. A meglevő árkok a kis területlejtések miatt nagy mélységűek, közlekedési szempontból néhány helyen balesetveszélyesek. A támogatásnak köszönhetően a meglévő árkokat átépítik, leburkolják és alkalmassá teszik a klímaváltozás miatt egyre gyakrabban előforduló nagy mennyiségű csapadék elvezetésére. Ezzel az itt élő mintegy 270 ember számára válik élhetőbbé a település, nagyobb biztonságban lesznek az utcákban található családi házak és ingatlanok.

A beruházás megvalósítása megkezdődött, a végső befejezési dátum: 2025.06.14.

A tervezett beruházás egy komplex, az egész településrészre kiterjedő, átgondolt vízrendezési fejlesztés egyik fontos lépését jelenti. A beruházás megvalósítását követően Bábolna város ezen központi része, az itt található magán- és köztulajdon hosszú távon védetté válik az egyre gyakrabban előforduló vízkárok, haváriák ellenében.

A beruházás a Széchenyi Terv Plusz program keretében valósul meg.

A projektről bővebb információt a <https://babolna.hu/> oldalon találhatnak.

**További információ kérhető:**

Bándi Gábor

projektmenedzser

Telefon: 06 30 212-6846

E-mail: gabor.a.bandi@gmail.com